RUMMET/AARHUS: Torsdag 31. januar klokken 13.03 blev Aarhus Universitets første satellit, Delphini-1, sendt ud på sin mission i rummet fra den Internationale Rumstation ISS. Siden har man intet hørt.

- Vi lytter stadig med stor optimisme, fortæller Ole J. Knudsen fra Stellar Astrophysics Centre Institut for Fysik og Astronomi på Aarhus Universitet.

Selve satellitten måler kun ti centimeter på hver led, så den er ikke let at få øje på ude i rummet. Til gengæld er den udstyret med antenner, der gerne skulle udsende et radiosignal. Det er det signal, forskerne tålmodigt lytter efter.

Har den glemt at folde antennerne ud?

- De skulle gerne folde sig ud af sig selv, der sker mekanisk, men selv om de ikke har gjort det, skulle vi alligevel kunne hør den - bare meget svagere, siger Ole J. Knudsen.